Ο **Ρόκας Γιοκουμπάιτις** (Μαζέικιαϊ, 19 Νοεμβρίου 2000) είναι Λιθουανός επαγγελματίας καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ στα γραφεια των διατητών του Πρωταθλήματος Ισπανίας και της Ευρωλίγκα. Μπασκετικό του πρότυπο αποτελεί ο Δημήτρης Διαμαντίδης.

Πρώιμη ζωή και νεανική σταδιοδρομία
-----------------------------------

Ο Γιοκουμπάιτις γεννήθηκε στο Μαζέικιαϊ της Λιθουανίας. Μεγάλωσε παίζοντας νεανικό μπάσκετ στη σχολή καλαθοσφαίρισης Βλάντας Κνάσιους στην Κλαϊπέντα πριν πάει στην ακαδημία νέων της Ζαλγκίρις.  Ο Γιοκουμπάιτις συμπεριλήφθηκε στην ομάδα όλου του τουρνουά στο Τουρνουά Κάουνας 2018, αφού είχε μέσο όρο 15 πόντους και 8,3 ασίστ ανά παιχνίδι και οδήγησε τη Ζαλγκίρις στην τρίτη θέση.

Σταδιοδρομία
------------

### Ζαλγκίρις Κάουνας

Στις 9 Ιανουαρίου 2018, ο Γιοκουμπάιτις σημείωσε 31 πόντους για την Ζαλγκίρις-2 σε ένα φιλικό παιχνίδι με μεγάλη δημοσιότητα απέναντι στους Λαμέλο Μπολ και Πριενάι. Στις 5 Μαΐου, έκανε την πρώτη εμφάνισή του στη βασική ομάδα της Ζαλγκίρις στον τελικό της κανονικής περιόδου του Λιθουανικού Πρωταθλήματος (LKL) με την Πιένο Ζβάιγκζντες. Την περίοδο 2018–19, ο Γιοκουμπάιτις αναδείχθηκε ο καλύτερος νεαρός παίκτης στη δεύτερη κατηγορία Λιθουανίας έχοντας κατά μέσο όρο 13,2 πόντους, 5,2 ασίστ και 3,4 ριμπάουντ ανά παιχνίδι για την Ζαλγκίρις-2. Στην Ευρωλίγκα έπαιξε σε 12 παιχνίδια και είχε 2.6 πόντους κατά μέσο όρο και 0.5 ασίστ. 

Στις 14 Ιουνίου 2019, ο Γιοκουμπάιτις υπέγραψε τριετή επέκταση συμβολαίου με τη Ζαλγκίρις. Την σεζόν 2019-20 έπαιξε σε10 παιχνίδια της Ευρωλίγκα με 2.2 πόντους και 1.3 ασίστ ανά παιχνίδι. Τη σεζόν 2020–21, είχε κατά μέσο όρο 7 πόντους, 1,7 ριμπάουντ και 2,5 ασίστ ανά παιχνίδι στην Ευρωλίγκα. Ο Γιοκουμπάιτις ήταν ο δεύτερος μετά τον Ουσμάν Γκαρούμπα για το Βραβείο Ανερχομένου Αστέρα της Ευρωλίγκας. Είχε κατά μέσο όρο οκτώ πόντους και τέσσερις ασίστ ανά παιχνίδι στο Πρωτάθλημα και αναδείχθηκε ο καλύτερος νεαρός παίκτης της διοργάνωσης.

### Μπαρτσελόνα

Στις 21 Ιουλίου 2021, ο Γιοκουμπάιτις υπέγραψε τετραετές συμβόλαιο με την Μπαρτσελόνα του Πρωταθλήματος Ισπανάις και της Ευρωλίγκα. Στις 20 Φεβρουαρίου 2022, κατέκτησε το Κύπελο Ισπανίας, αφού η Μπαρτσελόνα κέρδισε στον τελικό την Ρεάλ 64-59, με τον ίδιο να έχει 12 πόντους (9 στην τελευταία περίοδο) και 3 ασίστ σε 17:33 στο παρκέ. Στις 11 Μαΐου αναδείχθηκε Rising Star της Ευρωλίγκα για τη σεζόν 2021-22 κι έγινε ο πρώτος Λιθουανός παίκτης που παίρνει το σχετικό βραβείο. Ο Γιοκουμπάιτις μέτρησε 7,2 πόντους και 2,8 ασίστ, με 59,5% έξω από τη γραμμή των 6.75 μέτρων (25/32). Στις 20 Ιουνίου 2023, κατέκτησε το Πρωτάθλημα Ισπανίας, αφού η Μπαρτσελόνα νίκησε στη σειρά των τελικών την Ρεάλ Μαδρίτης 3-0.

### Δικαιώματα ντραφτ του ΝΒΑ

Ο Γιοκουμπάιτις επιλέχθηκε με την 34η συνολική επιλογή από τους Οκλαχόμα Σίτι Θάντερ στο ντραφτ του NBA του 2021. Αργότερα την ημέρα του ντραφτ, τα δικαιώματά του ανταλλάχθηκαν στους Νιου Γιορκ Νικς. Στις 3 Αυγούστου 2021, ανακοινώθηκε ότι ο Γιοκουμπάιτις θα επέστρεφε στην Μπαρτσελόνα μετά την ολοκλήρωση του Σάμερ Λιγκ του NBA του 2021.

Εθνική ομάδα
------------

Ο Γιοκουμπάιτις έπαιξε για τη Λιθουανία στο Ευρωπαϊκό Πρωτάθλημα Παίδων της FIBA του 2016 στην Πολωνία. Είχε 10 πόντους μέσο όρο και βοήθησε την ομάδα του να κερδίσει το ασημένιο μετάλλιο. Ο Γιοκουμπάιτις ήταν ο νεότερος παίκτης στο Παγκόσμιο Κύπελλο Νέων Ανδρών της FIBA του 2017 στην Αίγυπτο, με μέσο όρο 10 πόντους και 5,3 ασίστ ανά παιχνίδι για την έκτη θέση. Στο Ευρωπαϊκό Πρωτάθλημα Εφήβων της FIBA του 2018 στη Λετονία, είχε μέσο όρο 12,9 πόντους και 5,6 ριμπάουντ ανά παιχνίδι καθώς η ομάδα του τερμάτισε πέμπτη. Ο ίδιος οδήγησε τη Λιθουανία στην τέταρτη θέση στο Παγκόσμιο Κύπελλο Νέων Ανδρών της FIBA του 2019 στην Ελλάδα, όπου είχε μέσο όρο 11,3 πόντους και 5,6 ασίστ ανά αγώνα.

Στις 24 Φεβρουαρίου 2020, ο Γιοκουμπάιτις έκανε την πρώτη συμμετοχή του στην εθνική ομάδα της Λιθουανίας κατά τη διάρκεια των προκριματικών του Ευρωπαϊκού Πρωταθλήματος. Τον Ιούνιο και τον Ιούλιο του 2021, έπαιξε στο Προολυμπιακό Τουρνουά της FIBA στο Κάουνας. Αγωνίστηκε στο Ευρωμπάσκετ 2022, όπου η Λιθουανία έφτασε μέχρι τους 16, αφού αποκλείστηκε από την Ισπανία.

Προσωπική ζωή
-------------

Ο πατέρας του Γιοκουμπάιτις, Αϊβάρας Γιοκουμπάιτις [lt], έπαιξε επαγγελματικό μπάσκετ στη Λιθουανία. Η μητέρα και η αδερφή του ασχολήθηκαν επίσης με το ίδιο άθλημα.

Στις 12 Δεκεμβρίου 2020, ένας άνδρας συνελήφθη στο Βίλνιους αφού εξαπάτησε μία γυναίκα αφού της έκλεψε 10.000 ευρώ με την οποία έβγαινε για μήνες υποδυόμενος τον Γιοκουμπάιτις.

Τίτλοι-Διακρίσεις
-----------------

### Συλλογικοί

#### Ζαλγκίρις Κάουνας

* 3x Πρωταθλητής Λιθουανίας: (2019, 2020, 2021)
* 2x Κύπελλο Λιθουανίας: (2020, 2021)

#### Μπαρτσελόνα

* Πρωτάθλημα Ισπανίας: (2023)
* Κύπελλο Ισπανίας: (2022)

### Ατομικοί

* Rising Star στην Ευρωλίγκα: (2022)
* Καλύτερος νέος παίκτης στο Πρωτάθλημα Λιθουανίας: (2021)
* Καλύτερος νέος παίκτης στην Δεύτερη κατηγορία του Πρωταθλήματος Λιθουανίας: (2019)

Παραπομπές
----------

1. ↑  «Γιοκουμπάιτις: Με πρότυπο τον Διαμαντίδη και λαμπρό μέλλον, ο πιτσιρικάς που «άλωσε» το ΣΕΦ! (vids) | Gazzetta». *www.gazzetta.gr*. Ανακτήθηκε στις 12 Φεβρουαρίου 2022.
2. ↑  Bendikas, Martynas (20 Οκτωβρίου 2020). «Rokas Jokubaitis – autoritetų nepaisantis „gerietis", prie iššūkių pratintas nuo vaikystės». *Delfi* (στα Lithuanian). Ανακτήθηκε στις 23 Ιουλίου 2021. CS1 maint: Μη αναγνωρίσιμη γλώσσα (link)
3. ↑  Hein, David (21 Ιανουαρίου 2018). «MVP Sirvydis of Rytas headlines All-Tournament team». Euroleague Basketball Next Generation Tournament. Ανακτήθηκε στις 23 Ιουλίου 2021.
4. 1 2  «The real big baller: Can Rokas Jokubaitis become Lithuania's next big thing?». FIBA. 6 Ιουνίου 2018. Ανακτήθηκε στις 23 Ιουλίου 2021.
5. ↑  «Jokubaičio debiute "Žalgiris" užsitikrino pirmąją vietą LKL reguliariajame sezone». *basketnews.lt* (στα Λιθουανικά). 5 Μαΐου 2018.
6. 1 2  «Zalgiris retains top Lithuanian prospect, Rokas Jokubaitis, on a multi-year deal». Žalgiris. 14 Ιουνίου 2019. Ανακτήθηκε στις 23 Ιουλίου 2021.
7. ↑  «Rokas Jokubaitis among the best in EuroLeague Rising Star voting». Žalgiris. 14 Μαΐου 2021. Ανακτήθηκε στις 23 Ιουλίου 2021.
8. ↑  «Geriausias LKL jaunasis žaidėjas Jokubaitis: „Labai daug padėjo treneris Schilleris"». *Basketnews.lt* (στα Lithuanian). 29 Μαΐου 2021. Ανακτήθηκε στις 23 Ιουλίου 2021. CS1 maint: Μη αναγνωρίσιμη γλώσσα (link)
9. ↑  «Μένει στη Μπαρτσελόνα για τη σεζόν 2021/22 ο Ρόκας Γιοκουμπάιτις». *www.sport24.gr*. Ανακτήθηκε στις 12 Φεβρουαρίου 2022.
10. ↑  «Ρεάλ Μαδρίτης - Μπαρτσελόνα 59-64: «Μπλαουγκράνα» κούπα με ανατροπή | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
11. ↑  «EuroLeague Rising Star: Ο τίτλος στον Ρόκας Γιοκουμπάιτις (vid) | Gazzetta». *www.gazzetta.gr*. Ανακτήθηκε στις 11 Μαΐου 2022.
12. ↑  «Ρεάλ - Μπαρτσελόνα 82-93: Oι Καταλανοί το σήκωσαν με... σκούπα μέσα στη Μαδρίτη (vids) | Gazzetta». *www.gazzetta.gr*. Ανακτήθηκε στις 20 Ιουνίου 2023.
13. ↑  «2021 NBA Draft results: Picks 1-60». *nba.com*. Ανακτήθηκε στις 30 Ιουλίου 2021.
14. ↑  «Knicks Acquire Draft Rights to Jokubaitis and McBride». *nba.com*. Ανακτήθηκε στις 30 Ιουλίου 2021.
15. ↑  «Rokas Jokubaitis (LTU)'s profile – FIBA U16 European Championship Division A 2016». FIBA. Ανακτήθηκε στις 10 Ιανουαρίου 2018.
16. ↑  «Jokubaitis looks to erase Lithuania disappointments, awaits facing USA at U19 World Cup». FIBA. 5 Απριλίου 2019. Ανακτήθηκε στις 23 Ιουλίου 2021.
17. ↑  «Rokas Jokubaitis (LTU)'s profile – FIBA U19 Basketball World Cup 2019». FIBA. Ανακτήθηκε στις 23 Ιουλίου 2021.
18. ↑  Askounis, John (10 Φεβρουαρίου 2020). «Rokas Jokubaitis earns Lithuania call-up». *Eurohoops*. Ανακτήθηκε στις 23 Ιουλίου 2021.
19. ↑  «Jokubaitis: *These are do-or-die games for Lithuania*». FIBA. 2 Ιουλίου 2021. Ανακτήθηκε στις 23 Ιουλίου 2021.
20. ↑  «Tėvas ir sūnus: Jokubaičių istorija». *Basketnews.lt* (στα Lithuanian). 9 Ιανουαρίου 2020. Ανακτήθηκε στις 23 Ιουλίου 2021. CS1 maint: Μη αναγνωρίσιμη γλώσσα (link)
21. ↑  «Man pretending to be Rokas Jokubaitis scammed woman for money». *Eurohoops*. 13 Δεκεμβρίου 2020. Ανακτήθηκε στις 23 Ιουλίου 2021.

Εξωτερικοί σύνδεσμοι
--------------------

* Ο Ρόκας Γιοκουμπάϊτις στο Euroleague.net